< Cisco

Jelszó visszaállítás

Szerző: Sallai András

Copyright © Sallai András, 2015, 2016, 2017, 2018, 2019

Licenc: CC Attribution-Share Alike 4.0 International

Web: https://szit.hu

Router

Bevezetés

Ez a rövid leírás a Cisco eszközökben mutatja be a jelszó visszaállítását. A putty programmal működik Linux és Windows környezetben is.

Szükséges

Ha csatlakoztunk a soros porton keresztül a routerhez, akkor indítsuk el a számítógépen a minicom vagy a putty programot.

Ebben a leírásban én minicom-mal mutatom be a műveleteket, de valójában csak a szünet küldésében tér el a putty és a minicom.

Az egész folyamat során szünetjelet kell küldeni a használt programmal, amit itt csak minicommal írok le.

A minicom egy Linuxos program, Debian alapú gépeken a telepítése:

apt install minicom

Lépések

Ebben a leírásban minicom-ot használok.

Csatlakoztassuk a routert.

Kapcsoljuk be a routert.

Be kell lépnünk a rommon módba:

Miközben indul a router, a minicom alkalmazásból küldjünk szünet jelet:

Ctrl + A F

Ismételjük kb. egy percig mindig.

Ha sikerült, akkor rommon 1 > várakozási jel fogad minket.

Adjuk ki a következő parancsot: confreg 0x2142

Ez után, a reset parancsot. A router ekkor újraindul.

Konfiguráljuk a terminált: configure terminal

Állítsuk vissza a normál módot: config−register 0x2102

exit

copy run start

reload

A szünetküldő billentyűkombinációt úgy kell érteni, hogy lenyomom a Ctrl+ A páros, majd utána az F-et.

A puttyban másként kell szünetjelet küldeni: Ctrl + Break

Switch

A konfiguráció kiiktatása

Kihúzom a switch tápcsatlakozóját (kikapcsolom).

Nyomva tartom „Mode” gombot.

Bedugom a switch tápcsatlakozóját (bekapcsolom).

Ha az 1x port felett a LED nem világít, elengedhetem a „Mode” gombot.

Kapunk egy switch: várakozási jelet.

switch: flash_init
...
switch: load_helper
switch: dir flash:/
...
409 -rwx 1217 <date> config.text
...
switch: rename flash:config.text flash:config.old
switch: dir flash:
...
409 -rwx 1217 <date> config.old
...
switch: boot
Loading ...

Eredeti konfiguráció

Ha szükségünk van az eredeti konfigurációra, akkor újraindulás után:

Switch#copy flash:config.text system:running-config'
Source filename [config.text]? <cr>
Destination filename [running-config]? <cr>

A jelszót törölhetjük:

switch#conf t
switch(config)#no enable secret

Esetleg jelszót állítunk be:

switch(config)#enable password titok